Public procurement notice: Contract Notice
Published: 2017-11-30
Buyer: ATP
Country: DK
Contract type: Services
Procedure: Competitive procedure with negotiation
CPV classification: 72230000: Custom software development services | 72232000: Development of transaction-processing software | 72250000: System and support services | 72253000: Helpdesk and support services | 72253100: System support services
Submission deadline: 2018-01-03
Award criteria: The most economic tender

Technical requirements: I forbindelse med at Udbetaling Danmark har overtaget administrationen af de Statslige Finansielle Ordninger (SFO), udbyder ATP en systemfornyelse, således at de nuværende, kritiske systemer udfases og erstattes med et tidssvarende system. Systemet skal håndtere flere parallelle ordninger, der på tidspunktet for udbuddet omfatter Studiegæld, Statslige Tilgodehavender, Statstilskud samt opkrævningsdelen af Sygedagpengeforsikring. Systemet skal integrere til en række fælles offentlige registre og systemer.
Der efterspørges et system baseret på standard komponenter, samt udvikling, konfigurering og implementering af systemet med løbende inddragelse af ATP forankret i et tæt procesunderstøttet samarbejde, samt efterfølgende drift, vedligeholdelse og videreudvikling, herunder mulige fremtidige udvidelser med yderligere ordninger og ydelser.
Systemet skal dække de understøttede ordningers funktionsbehov for bl.a. sagsstyring, dokumenthåndtering, opkrævning/inddrivelse, låne- og garantihåndtering, bogføring og udbetaling, regelhåndtering samt selvbetjeningsløsning for studiegæld. Ordningerne har forskelligt behov for systemunderstøttelse.
Systemet skal understøtte lovkrav til offentlig forvaltning, persondata, arkivering og regnskabsføring samt i relevant omfang specifikke lovkrav som følge af de enkelte Ordninger.
Systemet skal integrere mod en række fællesoffentlige komponenter, herunder CPR/CVR, NemKonto, SKAT (e-indkomst mv.), US2000 i Styrelsen for videregående uddannelser, borger.dk, virk.dk og digital post samt visse ATP systemer, herunder BI-system (ATP BICC) og endelig ATP's tværgående regnskabssystem.
Herunder skal den nye forretningsunderstøttelse til ordningerne endvidere leve op til følgende overordnede målsætninger; Informationssikkerhed, enkle arbejdsgange, tidssvarende systemer, robusthed overfor ændringer samt gode kundeoplevelser.
Da ATP's lovhjemlede ansvar for administration af ordninger eventuelt måtte ændre sig, skal det være muligt i fremtiden at implementere yderligere ordninger, herunder bl.a. Tjenestemandspension, udvide systemunderstøttelsen af allerede eksisterende ordninger, herunder sygedagpengeforsikring, samt at overføre ordninger til andre myndigheder. Ved overførsel af ordninger til andre myndigheder skal den overtagende myndighed have en kopi af relevante dele af systemet og data på de i kontrakten fastsatte vilkår herfor. Indenfor de udbudsretlige rammer skal Systemet således løbende kunne op- og nedskalere.
Ordningen Studiegæld håndterer tilbagebetalingen af studielån, der i sin tid er udbetalt fra Styrelsen for Institutioner og Uddannelsesstøtte
Ordningen Statslige tilgodehavender dækker flere forskellige ydelser, herunder; i) Boliglån & Garantier, hvor bestanden består af 19 000 låntagere, ii) Fisk, som administrerer lån, hvor bestanden består af ca. 450 låntagere (det sidste lån udløber i 2026), iii) Jord, som administrerer tilbagebetaling af lån ydet til jord- og landmandsboliger (ca. 2 600 lån tilbage — det sidste lån udløber i 2031) og iv) Erhvervslån & Garantier, som dækker administrationen af lån og garantier ydet til uddannelsesinstitutioner, til bygningsfredning, apotekervirksomhed mv. (der ydes fortsat nye lån og bestanden består lige nu af ca. 3 600 låntagere).
Ordningen Statstilskud dækker over forskellige former for statslige tilskud til bolig og erhverv. Boligtilskud udbetaler tilskud til bl.a. Driftssikring og Ungdomsboligbidrag mm. (lille bestand på Sygedagpengeforsikring er en frivillig forsikringsordning, der tilbydes til selvstændige og mindre erhvervsdrivende og sikrer dækning ved sygdom. Præmieberegning og sagsadministration understøttes af selvstændigt system, og den udbudte løsning skal således udelukkende tage sig af selve opkrævningen og hvad dertil hører.
Leverandøren skal stille Drift og Infrastruktur til rådighed og drive Systemet. Driften vil bl.a. omfatte tilrådighedsstillelse af infrastruktur (udviklings-, test-, præproduktions- og produktionsmiljøer), monitorering og overvågning, driftsrapportering, support og afhjælpning ift. driftsrelaterede problemer, capacity management, release management mv.
Leverandøren skal yde Vedligeholdelse, som bl.a. vil omfatte fejlretning, opdatering og patching af software og gennemførelse af performanceforbedringer. Leverandøren skal endvidere levere support.
Videreudvikling af Systemet og andre tilknyttede konsulentydelser, som bl.a. vil omfatte implementering af eventuelle yderligere ordninger, Eksempelvis en række tilskudsydelser. Fagsystem til sygedagpengeforsikring samt Integration til Tjenestemandspensionssystemet. Herudover ændringer af systemet til implementering af ny eller ændret lovgivning, uddannelse mv.
Udvælgelsen vil ske på baggrund af en vurdering af, hvilke ansøgere, der har dokumenteret de mest relevante referencer udført i løbet af de sidste 3 år, af de ydelser, som kontrakten omfatter, jf. beskrivelsen i udbudsbekendtgørelsens punkt II.1.4) og II.2.4).
Ansøgere skal maksimalt anføre 3 referencer på maksimalt 15 000 tegn pr. reference. Såfremt ansøger anfører flere end 3 referencer eller såfremt referencerne indeholder mere end 15 000 tegn ligger ATP alene vægt på de første 3 referencer henholdsvis de første 15 000 tegn i hver reference.